На основу чл. 134., 135. став 1. тачка 1 и 136. став 1. и 2. Закона о спорту („Сл. гласник РС“, 10/16), у вези са Правилником о одобравању и финансирању програма којима се остварују потребе и интереси грађана у области спорта у АП Војводини („Службени лист АПВ", бр. 6/19), те чл. 24. и 25. Покрајинске скупштинске одлуке о буџету АП Војводине за 2022. годину („Службени лист АПВ", бр. 54/21), покрајински секретаријат за спорт и омладину расписује

**ЈАВНИ КОНКУРС**

**за финансирање посебног програма којим се доприноси развоју спорта у АП Војводини**

**УСЛОВИ У ПОГЛЕДУ ПОДНОСИОЦА И ПРЕДМЕТА јавног КОНКУРСА**

Јавни конкурс је намењен **спортским организацијама, савезима за школски спорт јединица локалних самоуправа** и **надлежним територијалним спортским савезима јединица локалних самоуправа,** који испуњавају следеће **услове**:

* да су уписани у одговарајући регистар у складу са Законом;
* да су из гране спорта која је од посебног значаја за Републику Србију, или да су из спортских области препознатих у Републици Србији;
* да имају седиште на територији АП Војводине;
* да су директно одговорне за реализацију програма;
* да су претходно обављале делатности у области спорта најмање годину дана;
* да су са успехом реализовали претходне одобрене пројекте (прихваћен извештај о утрошку средстава од стране Секретаријата);
* да испуњавају услове за обављање спортских активности и делатности у складу са Законом;
* да располажу капацитетима за реализацију пројекта;

**ПРОГРАМИ КОЈИ ЋЕ СЕ ФИНАНИСИРАТИ**

На основу конкурса ће се финансирати пројекти и програми којима се доприноси развоју спорта у АП Војводини, а који, пре свега, имају за циљ:

1. унапређење спорта деце и младих укључујући и школски спорт;
2. повећање обухвата грађана бављењем спортом кроз развој и унапређење спортске рекреације;
3. развој и унапређење врхунског спорта;
4. подизање капацитета спорта на свим нивоима у АП Војводини.

Укупан износ средстава на конкурсу износи **43.610.000,00** (четрдесеттримилиона шестодесетхиљада) динара.

**ТРАЈАЊЕ КОНКУРСА И НАЧИН ПОДНОШЕЊА ЗАХТЕВА**

**Јавни конкурс је отворен од дана објављивања у дневном листу „Дневник“ и траје до 1. априла 2022. године**.

Након истека рока трајања овог Конкурса, стручна Комисија ће вредновати поднете предлоге пројеката, те доставити покрајинском секретару предлог за финансирање. Након доношења одлуке на интернет страници Секретаријата ће се објавити списак подносилаца чији су предлози пројекта одобрени. Објављивањем ове листе, сматраће се да су подносиоци предлога пројеката који нису на листи, одбијени са захтевом за финансирање, те да су на овај начин о томе обавештени.

Пријаве на конкурс испуњавају се искључиво на обрасцу који је објављен на интернет сајту Секретаријата: [www.sio.vojvodina.gov.rs](http://www.sio.vojvodina.gov.rs) и достављају се у запечаћеној коверти са назнаком “**Пријава на Јавни конкурс за финасирање посебног програма којим се доприноси развоју спорта у АП Војводини**.“, путем поште на адресу: Покрајински секретаријат за спорт и омладину, Бул. Михајла Пупина 16, 21000 Нови Сад, или непосредно на писарници покрајинских органа. Неблаговремене и непотпуне пријаве, неће се разматрати.